চিলাহাটি ওয়েব ডেক্স : সারাদেশে আরও ৪৪টি বেসরকারি মাধ্যমিক বিদ্যালয়কে সরকারি করা হয়েছে। আজ বৃহস্পতিবার শিক্ষা মন্ত্রণালয়ের মাধ্যমিক ও উচ্চশিক্ষা বিভাগ থেকে এই সংক্রান্ত একটি প্রজ্ঞাপন জারি করা হয়। প্রজ্ঞাপনে বলা হয়, এই বছরের ১৩ সেপ্টেম্বর থেকে এই ৪৪টি মাধ্যমিক বিদ্যালয়কে সরকারি করা হলো। সরকারি হওয়া এসব শিক্ষা প্রতিষ্ঠানে বর্তমানে কর্মরত কোনো শিক্ষক অন্য কোথাও বদলি হতে পারবেন না। প্রসঙ্গত, প্রধানমন্ত্রী শেখ হাসিনার প্রতিশ্রুতি অনুযায়ী প্রতিটি উপজেলায় একটি করে স্কুল ও একটি করে কলেজ সরকারিকরণ শুরু হয়েছে।